Uredba Komisije (EGS) št. 646/89

z dne 14. marca 1989

o nadomestitvi oznak, določenih na podlagi nomenklature skupne carinske tarife, ki je veljala 31. decembra 1987, z oznakami, določenimi na podlagi kombinirane nomenklature iz nekaterih uredb v zvezi z uvrstitvijo blaga

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (EGS) št. 20/89 [2], in zlasti člena 15 Uredbe,

ker je Uredba Sveta (EGS) št. 950/68 z dne 28. junija 1968 o skupni carinski tarifi [3], nazadnje spremenjena z Uredbo (EGS) št. 3529/87 [4], določila nomenklaturo skupne carinske tarife na podlagi Konvencije z dne 15. decembra 1950 o nomenklaturi za uvrščanje blaga v carinske tarife;

ker je Komisija sprejela več uredb o uvrščanju blaga v nomenklaturo skupne carinske tarife na podlagi Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [5], nazadnje spremenjene z Uredbo Sveta (EGS) št. 2055/84 [6];

ker je Uredba (EGS) št. 2658/87 vzpostavila nomenklaturo blaga, imenovano kombinirana nomenklatura, da bi hkrati izpolnila zahteve skupne carinske tarife in statistike zunanje trgovine Skupnosti, in sicer na podlagi Mednarodne konvencije o harmoniziranem poimenovanju in šifrskih oznakah blaga, ki je nadomestila zgoraj navedeno Konvencijo z dne 15. decembra 1950;

ker člen 15(1) Uredbe (EGS) št. 2658/87 določa, da oznake in poimenovanja blaga, ki temeljijo na kombinirani nomenklaturi, nadomestijo tiste, ki so bili uvedeni na podlagi nomenklature skupne carinske tarife, kakršna je veljala dne 31. decembra 1987;

ker je treba zaradi jasnosti in poenostavitve navedenih uredb, ki so v praksi še vedno pomembne in katerih prenos ne bo zajemal nobenih vsebinskih sprememb, te ustrezno spremeniti,

SPREJELA NASLEDNJO UREDBO:

Člen 1

V uredbah, naštetih v stolpcu 1 priloge, ki se nanašajo na blago, opisano v stolpcu 2, se oznake v stolpcu 3, ki temeljijo na nomenklaturi skupne carinske tarife, nadomestijo z oznakami, ki temeljijo na kombinirani nomenklaturi, naštetimi v stolpcu 4.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. marca 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

[3] UL L 172, 22.7.1968, str. 1.

[4] UL L 336, 26.11.1987, str. 3.

[5] UL L 14, 21.1.1969, str. 1.

[6] UL L 191, 19.7.1984, str. 1.

--------------------------------------------------

PRILOGA

Uredba (EGS) št. | Opis blaga | Številka SCT | Oznaka kombinirane nomenklature |

(1) | (2) | (3) | (4) |

484/79 | Ribiška vrvica, pripravljena v zvitkih določene dolžine, s stanjšanimi konci, izdelana iz prepleta najlonskih filamentov, v obliki cevi, ki je v celoti prevlečena s plastjo polivinilklorida. | 39.07 E IV | 39269099 |

1218/84 | Umivalniki, sestavljeni iz 30 % umetnega plastičnega materiala (stirenirana poliestrska smola) in 70 % polnila (predvsem silikat), prevlečene s prozorno umetno plastično maso (stirenirana poliestrska smola debeline približno 0,2 mm na delovni površini) | 39.07 B V d) | 39221000 |

2882/83 | Elektronske igrice, sestavljene iz plastičnega in kovinskega ohišja (110 x 73,5 x 8 mm) z zaslonom s tekočimi kristali in z vgrajenim monolitnim integriranim vezjem, programiranim za igrico (s prikazom doseženih točk igralca), uro, alarmom in kalkulatorjem | 97.04 C | 95049090 |

21 1/85 | Spominski elementi, namenjeni za uporabo kot deli strojev za avtomatsko obdelavo podatkov, sestavljeni iz: statično bralno-pisalnega pomnilnika (RAM) in tehnologije C-MOS,pravokotne večplastne keramične plošče s tiskanim vezjem (17 x 39 mm), na kateri so (ločljivi):štirih statičnih bralno-pisalnih pomnilnikov (RAM), v tehnologiji C–MOS (C–MOS–SRAM), ki vsebujejo monolitno integrirano vezje, vsak s 16 K ali 64 K spomina,odkodirnika v obliki monolitnega integriranega vezja,2 x 14 spojnih nožic,elektronskega programljivega bralnega pomnilnika (Eprom),pravokotne večplastne keramične plošče s tiskanim vezjem (17 x 39 mm), na kateri so (ločljivi):dva programljiva bralna pomnilnika, zbrisljiva z ultravijoličnimi žarki (EPROM) v obliki monolitnega integriranega vezja, vsak s 64 K spomina in oknom iz kremenčevega stekla na zgornji površini,odkodirnik v obliki monolitnega integriranega vezja,razklopni kondenzator,2 x 14 spojnih nožic, | 84.55 C | 84733000 |

1936/84 | Mikroračunalnik dimenzij 15 x 51 x 2 mm s 40 spojnimi nožicami in med drugim opremljen z: 1 K x 8 bit programski spomin, ki ga lahko programira uporabnik in je zbrisljiv z ultravijolično svetlobo (EPROM),64 x 8 bit podatkovni pomnilnik za branje/pisanje (RAM),27 vhodnih/izhodnih linij,8 bit časomer/števec, innihajni in urni krog na plošči | 85.21 D II | 85421175 |

1620/81 | Samovozni stroji za uporabo v gozdarstvu, na katere se lahko pritrdijo različni priključki, ki strojem omogočajo opravljanje številnih dejavnosti z deblom, kot so dviganje, manipuliranje, vlečenje, potiskanje, nakladanje, odstranjevanje skorje in razrezovanje na različne dolžine | 87.01 B | 870190 |

551/87 | Naprave za prenos podatkov, posnetih na magnetnem traku, na mikrofilm, sestavljene iz: magnetofona za predvajanje magnetnega traku,procesna enota za transkribiranje podatkov, posnetih na traku v berljiv zapis, ki se prikaže na katodni cevi za nadziranje delovanja kamere in bliskavice, ki se uporabljata za fotografiranje teh znakov. Po želji lahko ta del postopka opravi osrednja procesna enota ali enota za avtomatsko obdelavo podatkov namesto procesorja, ki je del naprave,katodna cev, ki prikazuje črke in znake,bliskovni aparat,fotoaparat za fotografiranje črk in znakov na mikrofilm,enota za razvijanje in tiskanje filma v obliki mikrofiša | 90.07 A | 90062000 |

2054/83 | Elektronski instrumenti (imenovani večkanalni analizatorji), ki lahko zaradi vgrajenih mikroprocesorjev razvrščajo rezultate, predhodno pridobljene z zunanjimi merilnimi napravami, kot so voltmetri, senzorji ali kotni odkodirniki in jih instrumenti sprejmejo v obliki električnih signalov, ter nato te rezultate (dejanske vrednosti) primerjajo z zahtevanimi vrednostmi, sestavljeni pa so predvsem iz naslednjih delov: 1.nadzorne plošče s tipkami in kontrolnimi gumbi;2.zaslona s katodno cevjo in kontrolnih gumbov, ki omogočajo predstavitev rezultatov ocenjevanja signalov v obliki spektralnih črt ali alfanumeričnih podatkov;3.analogno-digitalnih pretvornikov, ki omogočajo pretvorbo vhodnih analognih signalov v digitalne signale;4.elektronskih ojačevalcev za okrepitev signala;5.enote za shranjevanje podatkov za datum in programe;6.treh mikroprocesorjev za obdelavo podatkov (eden dela s programiranimi umeritvenimi podatki; drugi služi za primerjanje dejanskih vrednosti z zahtevanimi vrednostmi in lahko zagotavlja nadzor povratnih informacij preskusa);7.napajalnika;8.vrstičnega tiskalnika za izhod podatkov; in9.disketne enote za dodatno shranjevanje podatkov in programov; | 90.28 A II(a) | 90308190 |

2334/83 | Elektronski integratorji, ki: s pomočjo vgrajenih detektorjev in elektronskih števcev primerjajo rezultate analize (odkrijejo in ocenijo velikost vrhov signala in njihove površine, določijo število vrhov signala in celotno površino signala), ki jih sprejmejo v obliki analognih električnih signalov iz zunanjih analizatorjev, kot so kromatografi ali spektrometri, s podatki shranjenimi v programu,z vdelanimi mikroprocesorji obdelajo rezultate primerjave, spremenjene v digitalne električne signale,natisnejo rezultate analize v obliki poročila ali grafa, inso sestavljeni predvsem iz naslednjih delov:1.alfanumerične tipkovnice za vnos programov in podatkov in vmesno iskanje rezultatov;2.tipkovnice za vnos programov in delovanje aparata;3.analogno-digitalnega pretvornika, ki omogoča pretvorbo vhodnih analognih signalov v digitalne signale;4.elektronskih ojačevalcev (vhodnih ojačevalcev, logaritemskih ojačevalcev, integriranih ojačevalcev) za okrepitev signala;5.enote za shranjevanje podatkov in programov;6.elektronskih detektorjev za zbiranje in ocenjevanje velikosti vrhov signala in njihove površine;7.elektronskih števcev za ugotavljanje števila vrhov signala in celotne površine signala;8.mikroprocesorjev za izračunavanje kardinalnih točk (začetek, konec in najvišja točka vrha);9.napajalnika; in10.toplotnega tiskalnika in risalnik za risanje krivulj za izhod podatkov | 90.28 A II(a) | 90308190 |

--------------------------------------------------